(5)Decizia (PESC) 2022/XXX a Consiliului impune restricții suplimentare asupra exporturilor de produse și tehnologii cu dublă utilizare și asupra furnizării de servicii conexe, precum și restricții asupra exporturilor de anumite produse și tehnologii care ar putea contribui la consolidarea tehnologică de către Rusia a sectorului său de apărare și securitate. Decizia introduce, de asemenea, restricții privind furnizarea de servicii conexe. Sunt prevăzute excepții limitate de la astfel de restricții în scopuri legitime și prestabilite. În plus, decizia menționată interzice acordarea de finanțare publică sau de asistență financiară publică pentru comerțul cu Rusia sau pentru investițiile în această țară, sub rezerva anumitor excepții.

(d)o persoană juridică, o entitate sau un organism care acționează în numele sau în conformitate cu instrucțiunile unei entități menționate la prezentul alineat litera (a), (b) sau (c).

3. Orice informație furnizată sau primită în conformitate cu prezentul articol se utilizează în scopurile pentru care a fost furnizată sau primită, inclusiv în scopul asigurării eficacității măsurilor prevăzute în prezentul regulament.

Articolul 7

Comisia este împuternicită să modifice anexele I, VII și IX pe baza informațiilor furnizate de statele membre.”

(10)Articolele 11 și 12 se înlocuiesc cu următorul text:

„Articolul 11

1.Nu se admite nicio pretenție în legătură cu orice contract sau tranzacție a căror executare a fost afectată, direct sau indirect, în totalitate sau parțial, de măsurile impuse în temeiul prezentului regulament, inclusiv cererile de despăgubire sau orice altă cerere de acest tip, cum ar fi o cerere de compensare sau o cerere în temeiul unei garanții, în special o cerere de prelungire sau de plată a unei obligațiuni, a unei garanții sau a unei contragaranții, mai ales a unei garanții financiare sau a unei contragaranții financiare, indiferent de forma acesteia, prezentate de:

(a)persoanele juridice, entitățile sau organismele enumerate în anexele III, IV, V, VI, XII sau XIII sau menționate la articolul 5 alineatul (1) litera (b) sau (c), la articolul 5 alineatul (2) litera (b) sau (c), la articolul 5 alineatul (3) litera (c) sau (d), la articolul 5 alineatul (4) litera (b) sau (c) și la articolul 5a litera (a), (b) sau (c);

(b)orice altă persoană, entitate sau organism din Rusia;

(c)orice persoană, entitate sau organism care acționează prin intermediul sau în numele uneia dintre persoanele, entitățile sau organismele menționate la prezentul alineat litera (a) sau (b).

2.În cadrul oricărei proceduri pentru executarea unei cereri, sarcina de a dovedi că satisfacerea cererii nu este interzisă în temeiul alineatului (1) îi incumbă persoanei care urmărește executarea respectivei cereri.

3. Prezentul articol nu aduce atingere dreptului persoanelor, entităților și organismelor menționate la alineatul (1) la controlul jurisdicțional al legalității neexecutării obligațiilor contractuale, în conformitate cu prezentul regulament.

Articolul 12

Se interzice participarea, cu bună știință și în mod intenționat, la activități care au ca obiect sau efect eludarea interdicțiilor prevăzute în prezentul regulament, inclusiv prin acționarea ca înlocuitor pentru persoanele fizice sau juridice, entitățile sau organismele menționate la articolele 5, 5a, 5b, 5e și 5f sau prin acționarea în beneficiul acestora, recurgând la excepțiile prevăzute la articolul 5 alineatul (6), la articolul 5a alineatul (2), la articolul 5b alineatul (2), la articolul 5e alineatul (2) sau la articolul 5f alineatul (2).”

(11)Se introduce următorul articol:

„Articolul 12a

1. Comisia prelucrează datele cu caracter personal pentru a-și îndeplini sarcinile în temeiul prezentului regulament. Printre sarcinile sus-menționate se numără gestionarea informațiilor privind depozitele și a informațiilor privind autorizațiile acordate de autoritățile competente.

2.În sensul prezentului regulament, serviciul Comisiei menționat în anexa I este desemnat drept „operator” pentru Comisie în sensul articolului 3 alineatul (8) din Regulamentul (UE) 2018/1725 în ceea ce privește activitățile de prelucrare necesare pentru îndeplinirea sarcinilor menționate la alineatul (1).”

(12)Anexa I se înlocuiește cu anexa I la prezentul regulament.

(13)Anexa III se modifică în conformitate cu anexa II la prezentul regulament.

(14)Anexa IV se înlocuiește cu anexa III la prezentul regulament.